́зри на всѣ́хъ на́съ призрѣ́ніемъ ми́лостивнагѡ твоегѡ̀ заступле́нія, воздви́гни на́съ изъ̑ глубины̀ грѣхо́вныя, и просвѣтѝ ѻ́чи сердє́чныя ко зрѣ́нію сп҃се́нія:ми́лостива на́мъ бу́ди здѣ̀, и на стра́шнѣмъ судѣ̀ сн҃а твоегѡ̀ ѡ на́съ умолѝ:преста́вльшыяся во бл҃гоче́стіи ѿ житія̀ сегѡ̀ рабы̂ твоя̂ въ вѣ́чнѣй жи́зни со а́гг҃лы и арха̂гг҃лы и со всѣ́ми ст҃ы́ми причтѝ, да ѡдесну́ю сн҃а твоегѡ̀ и бг҃а предста́нутъ:и мл҃твою твое́ю сподо́би вся̂ правосла̂вныя хрс̑тіа́ны со хрс̑то́мъ жи́ти и ра́дости а́гг҃льскія въ нбс̑ныхъ селе́ніихъ наслажда́тися